als_Latn dik_Latn sag_Latn
Violinist kosovar me famë botërore, Shkëlzen Doli, do të mbajë koncert në Tetovë me datë 19 maj.
Nën përcjelljen e orkestrës rinore të qytetit dhe pianistitit tetovar, Shkëlzen Baftijari, Doli do të performojë në Qendrën për Kulturë në Tetovë.
Shkëlzen Doli, që këtë vit performoi në koncertin e Filharmonisë së Vjenës, për të shënuar ditën e parë e Vitit të Ri 2015, është lindur në Elbasan dhe është rritur në Gjakovë. Ai ka studiuar në Novi Sad dhe Vjenë, është pjesë e Filharmonisë së Vjenës që prej vitit 2009. Ai luan në violinën e dytë, ndërsa së fundmi ka themeluar grupin e tij “The Philharmonics”.
Gala mbrëmja në Tetovë do të fillojë nga ora 19:30 dhe hyrja kushton 100 denarë, ndërsa mjetet e siguruara nga ky koncert, do të dhurohen për qëllime bamirësie.
als_Latn als_Latn als_Latn als_Latn